CELEX: 32018D0125(01)
Language: mt
Date: 2018-01-23 00:00:00
Title: Deċiżjoni tal-Kunsill tat-23 ta’ Jannar 2018 li taħtar erba’ membri u ħames membri supplenti għall-Bord Amministrattiv tal-Aġenzija għall-Kooperazzjoni tar-Regolaturi tal-Enerġija

25.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/3
            
         DEĊIŻJONI TAL-KUNSILL
   tat-23 ta’ Jannar 2018
   li taħtar erba’ membri u ħames membri supplenti għall-Bord Amministrattiv tal-Aġenzija għall-Kooperazzjoni tar-Regolaturi tal-Enerġija
   (2018/C 27/04)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 713/2009 tal-Parlament Ewropew u tal-Kunsill tat-13 ta’ Lulju 2009 li jistabbilixxi Aġenzija għall-Kooperazzjoni tar-Regolaturi tal-Enerġija (1), u b’mod partikolari l-Artikolu 12 tiegħu,
   Billi:
   
               (1)
            
            
               Ir-Regolament (KE) Nru 713/2009 jipprevedi li l-Kunsill jaħtar ħames membri u s-supplenti tagħhom fil-Bord Amministrattiv tal-Aġenzija għall-Kooperazzjoni tar-Regolaturi tal-Enerġija (“il-Bord Amministrattiv”).
            
         
               (2)
            
            
               Skont ir-Regolament (KE) Nru 713/2009, membru tal-Bord Amministrattiv ma jistax ikun membru tal-Bord tar-Regolaturi u l-membri tal-Bord Amministrattiv għandhom jaġixxu b’mod indipendenti u objettiv fl-interess pubbliku.
            
         
               (3)
            
            
               Bid-Deċiżjoni tat-22 ta’ Diċembru 2009 (2), il-Kunsill ħatar tliet membri u tliet membri supplenti fil-Bord Amministrattiv għal sitt snin, u żewġ membri u żewġ membri supplenti għal erba’ snin mid-data tal-pubblikazzjoni ta’ dik id-Deċiżjoni. Bid-Deċiżjoni tal-15 ta’ Novembru 2013 (3), il-Kunsill ħatar żewġ membri u tliet membri supplenti fil-Bord Amministrattiv għal perijodu ta’ erba’ snin mit-28 ta’ Jannar 2014. Bid-Deċiżjoni tal-15 ta’ Jannar 2016 (4), il-Kunsill ħatar tliet membri u żewġ membri supplenti fil-Bord Amministrattiv għal perijodu ta’ erba’ snin mit-28 ta’ Jannar 2016. Barra minn hekk, il-Kunsill ħatar membru supplenti fil-Bord Amministrattiv għal perijodu ta’ sentejn mit-28 ta’ Jannar 2016.
            
         
               (4)
            
            
               Fid-dawl tal-iskadenza tal-mandati ta’ erba’ snin ta’ żewġ membri u żewġ membri supplenti, l-iskadenza tal-mandat ta’ sentejn ta’ membru supplenti kif ukoll ir-riżenja ta’ membru supplenti mill-mandat tiegħu ta’ erba’ snin, jenħtieġ li jinħatru tliet membri u tliet membri supplenti biex jissostitwixxuhom. Barra minn hekk, fid-dawl tal-fatt li kandidat li bħalissa jaġixxi fuq mandat bħala membru supplenti għandu jinħatar bħala membru għal perijodu ta’ erba’ snin, jenħtieġ li jinħatar membru supplenti ieħor biex iwettaq dak il-mandat għall-bqija tat-terminu.
            
         
               (5)
            
            
               Barra minn hekk, minħabba r-riżenja tas-Sur Georgios SHAMMAS minn Ċipru u s-Sur Martin HANSEN mid-Danimarka mill-mandati tagħhom ta’ erba’ snin bħala membru u membru supplenti rispettivament, f’konformità mad-Dikjarazzjoni Konġunta magħmula minn Ċipru u d-Danimarka fil-Coreper fit-2 ta’ Diċembru 2015, jenħtieġ li s-Sur Martin HANSEN jinħatar bħala membru tal-Bord Amministrattiv għal perijodu ta’ sentejn mit-28 ta’ Jannar 2018 u li s-Sur Georgios SHAMMAS jinħatar bħala membru supplenti tal-Bord Amministrattiv għal perijodu ta’ sentejn mit-28 ta’ Jannar 2018,
            
         ADOTTA DIN ID-DEĊIŻJONI:
   Artikolu 1
   Il-persuni li ġejjin għandhom jinħatru bħala membri għall-Bord Amministrattiv għal perijodu ta’ erba’ snin mit-28 ta’ Jannar 2018:
   
               —
            
            
               Is-Sur Jochen PENKER, Awstrija
            
         
               —
            
            
               Is-Sur Jurijs SPIRIDONOVS, Latvja
            
         Artikolu 2
   Il-persuni li ġejjin għandhom jinħatru bħala membri għall-Bord Amministrattiv għal perijodu ta’ sentejn mit-28 ta’ Jannar 2018:
   
               —
            
            
               Is-Sur Michel THIOLLIÈRE, Franza
            
         
               —
            
            
               Is-Sur Martin HANSEN, Danimarka
            
         Artikolu 3
   Il-persuni li ġejjin għandhom jinħatru bħala membri supplenti għall-Bord Amministrattiv għal perijodu ta’ erba’ snin mit-28 ta’ Jannar 2018:
   
               —
            
            
               Is-Sur Pál KOVÁCS, Ungerija
            
         
               —
            
            
               Is-Sur Paweł PIKUS, Polonja
            
         
               —
            
            
               Is-Sur Diego VÁZQUEZ TEIJEIRA, Spanja
            
         Artikolu 4
   Il-persuni li ġejjin għandhom jinħatru bħala membri supplenti għall-Bord Amministrattiv għal perijodu ta’ sentejn mit-28 ta’ Jannar 2018:
   
               —
            
            
               Is-Sur Ľubomír KUCHTA, Slovakkja
            
         
               —
            
            
               Is-Sur Georgios SHAMMAS, Ċipru
            
         Artikolu 5
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, it-23 ta’ Jannar 2018.
      
         
            Għall-Kunsill
         
         
            Il-President
         
         V. GORANOV
      
   
   
      (1)  ĠU L 211, 14.8.2009, p. 1.
   
      (2)  Deċiżjoni tal-Kunsill tat-22 ta’ Diċembru 2009 li taħtar ħames membri u ħames membri supplenti tal-Bord Amministrattiv tal-Aġenzija għall-Kooperazzjoni tar-Regolaturi tal-Enerġija (ĠU C 21, 28.1.2010, p. 1).
   
      (3)  Deċiżjoni tal-Kunsill tal-15 ta’ Novembru 2013 li taħtar żewġ membri u tliet membri supplenti tal-Bord Amministrattiv tal-Aġenzija għall-Kooperazzjoni tar-Regolaturi tal-Enerġija (ĠU C 337, 19.11.2013, p. 8).
   
      (4)  Deċiżjoni tal-Kunsill tal-15 ta’ Jannar 2016 li taħtar tliet membri u tliet membri supplenti tal-Bord Amministrattiv tal-Aġenzija għall-Kooperazzjoni tar-Regolaturi tal-Enerġija (ĠU C 19, 20.1.2016, p. 6).